آوروپا بیرلیگی ایله کانادا آراسین‌داکی ترانس آتلانتیک سربست تیجارت آنلاشماسینا، بلژیک‌ین والونیا بؤلگه‌سی‌نین اعتراضینا ایلیشدی.
بو وضعیتده، جمعه آخشامی گونو ائدیله‌جک آوروپا بیرلیگی کانادا ذیروه‌سی ده تهلوکه‌یه گیردی.
بلژیک‌ین فرانسیز دانیشیلان والونیا بؤلگه‌سی، آوروپا بیرلیگی‌نین کانادا ایله سربست تیجارت بؤلگه‌سی راضیلاشماسی ایمضالاماسینا اطراف، توته‌تیچی و ایش ایستاندارد‌لارینی دوشوره‌جگینی، سببیله قارشی چیخیر. بؤلگه‌سل مسئول‌لاری، راضیلاشمانین خصوصیله خاریجی شیرکت‌لرین ائو صاحبی حکومت‌لری محکمه‌یه وئرمه حؤکمونه قارشی چیخیر، شیرکت‌لرین سیاستینی سیاسی رهبرلیک‌لره دیکته ائتدیرجگینه قایغی دویور.
بلژیک حکومتی‌نین ایسه بوتون بؤلگه‌لر قبول ائتمدیکجه بو موقاویله‌نی ایمضالاماق صلاحیتی یوخدور.
آوروپا بیرلیگی ده یئکدیل تامین ائدیلمه‌دن کانادا ایله موقاویله‌نی ایمضالایامیر.
آوروپا بیرلیگی کومیسیونو باشقانی دونالد توسک، ایجلاسین هله دوزنلنه‌بیله‌جگینی، حل اوچون واخت اولدوغونو سؤیله‌دی.
کانادا ایله ایمضالانماسینا چالیشیلان سربست تیجارت راضیلاشماسی، طرف‌لرین گومروکلری قارشی‌لیق‌لی اولا‌راق صیفیرلاماسینی نظرده توتور.
سازیشین آوروپا بیرلیگی‌نین ایلده 12 میلیارد یورو، کانادا ایقتیصادینا دا ایلده 9 میلیارد دو‌لار کؤمک ائدجگی ساوونولور.
بروکسل، کانادانین یانیندا، آمریکا و ژاپون ایله ده سربست تیجارت راضیلاشماسی ایمضالاماغی هدفلیر.
